ოდრი აზულაი

ოდრი აზულაი (; დ. 4 აგვისტო 1972, ლე სელ-სენ-კლუ) — ფრანგი პოლიტიკური და სახელმწიფო მოღვაწე, იუნესკოს გენერალური დირექტორი, რომელმაც თანამდებობა დაიკავა 2017 წლის 10 ნოემბერს. იყო საფრანგეთის კულტურისა და კომუნიკაციის მინისტრი (2016-2017 წწ.).

 ბიოგრაფია 

 ადრეული წლები 
დაიბადა 1972 წლის 4 აგვისტოს პარიზში, მაროკოელი ებრაელის ოჯახში. მაროკოს მეფეების ჰასან II-ისა და მუჰამედ VI-ის მრჩევლის,  ანდრე აზულაის შვილი (ბავშვობაში ოდრი არდადეგებს ატარება სამეფო სასახლეში). მეცნიერებათა მაგისტრის სტატუსი მიიღო პარიზის დოფინის უნივერსიტეტში და საქმიანი ადმინისტრირების მაგისტრის სტატუსი ლანკასტერის უნივერსიტეტში. დაასრულა პარიზის პოლიტიკური მეცნიერებების ინსტიტუტი და ადმინისტრირების ეროვნული სკოლა პარიზში.

 პოლიტიკური კარიერა 
2000 წელს დაასრულა ადმინისტრაციის ეროვნული სკოლა. 2006 წელს გადავიდა კინოსა და ანიმაციის ეროვნულ ცენტრში. 2014 წელს გახდა საფრანგეთის პრეზიდენტის ფრანსუა ოლანდის მრჩეველი.

2016 წლის 12 თებერვალს გახდა საფრანგეთის კულტურის მინისტრი მანუელ ვალსის მეორე კაბინეტში. 2016 წლის 6 დეკემბერს შევიდა ბერნარ კაზნიოვის მთავრობის შემადგენლობაში და მიიღო კულტურისა და კომუნიკაციების მინისტრის პორტფელი.

 იუნესკოს გენერალური დირექტორი 
2017 წლის 13 ოქტომბერს აირჩიეს იუნესკოს გენერალურ დირექტორად 30 ხმით 28-ის წინააღმდეგ. თანამდებობა დაიკავა 2017 წლის 10 ნოემბერს იუნესკოს გენერალური კონფერენციის სესიაზე. 2021 წელს აირჩიეს მეორე ოთხწლიანი ვადით.John Irish (9 November 2021), UNESCO chief re-elected for second-term Reuters.

რესურსები ინტერნეტში
 Audrey Azoulay’s website as Candidate for Director-General for UNESCO 

სქოლიო

კატეგორია:იუნესკოს გენერალური დირექტორები
კატეგორია:საფრანგეთის კულტურის მინისტრები
კატეგორია:დაბადებული 1972
კატეგორია:დაბადებული 4 აგვისტო
კატეგორია:ცოცხალი ადამიანები